**House. Music. Europe. – Zenévé alakuló történetek**

**Április első napjaiban magyarországi turnéra indul a HoME projekt. A 2021-ben Ausztriában, a magyarországi helyszínek látogatása előtt közvetlenül, március végén pedig Spanyolországban turnézó projekt célja, hogy olyan történeteket jelenítsen meg a zene által, melyek generációinkban rejlenek.**

A HoME - House. Music. Europe Magyarország, Ausztria, Szerbia és Spanyolország négy kortárs művészeti szervezetének együttműködésével megvalósuló, hároméves, komplex művészeti - közösségi program. Kiindulási pontja a résztvevő országokban együtt élő kisebb és nagyobb közösségek történetei, 12 (résztvevő országonként 3-3) fiatal, több műfajban és művészeti ágban alkotó művész együttműködése, valamint egy számítástechnikai értelemben is innovatív, utánfutóra épített installáció, melynek segítségével az egyéni történetmesélés akciója közösségi zenei eseménnyé alakítható.

A négy nemzetközi művészcsoport alkotói különböző területekről érkeztek a projektbe: egy-egy zenei alkotó a hangszeres komolyzene, illetve az elektronikus zene világából – hozzájuk minden esetben egy harmadik társművészeti ágban dolgozó művész kapcsolódik, ezzel garantálva a projekt során megalkotott művek sokszínűségét.

A projekt első, jelenlegi fázisában a művészek vidéki településeken (hazánkban 8 helyszínen), az installációt meglátogató közönségtől gyűjtenek hangmintákat, mégpedig úgy, hogy a résztvevők arról mesélnek, mit jelent számukra az „Otthon”. A stúdió körül hangszórók vannak, a stúdió hátuljában pedig egy számítógép. Az ezen futó algoritmusok, melyeket a résztvevő művészek készítettek, a stúdió belsejében rögzített válaszadás hangját, alakítják át a hangszórók számára úgy, hogy a szöveg az installáción kívül érthetetlen marad, azaz „pusztán” zene lesz belőle. Az összegyűjtött hangokat a művészcsapat feldolgozza, és a projekt egy későbbi fázisában - a partnerországok kamarazenekaraival együttműködésben - koncertanyaggá alakítja. Így születnek majd különböző terekben megvalósítható performatív alkotások az összegyűjtött hangokból, történetekből.

A projekt során összegyűjtött történetek egy nyilvános online adatbázisban, kereshető formában maradnak elérhetőek a projekt lezárta után is.

**A MAGYAR MŰVÉSZEK**

Gryllus Samu – a projekt művészeti vezetője

Éry Franciska - színházi rendező

Bolcsó Bálint - zeneszerző

Gryllus Ábris - interdiszciplináris művész

**A MAGYAR TURNÉ ÁLLOMÁSAI**

április 5. Terény, Szügy

április 6. Recsk, Tomor

április 7. Debrecen

április 8. Dunaszekcső

április 9. Ellend, Kővágóörs

A projekt negyedik turnéja Szerbiában történik majd, 2022 júniusában.

**A projektben résztvevő partnerek:** Átlátszó Hang Újzenei Fesztivál (HU), Mixtur Fesztivál (ES), The Black Page Orchestra (AT), Cultural Centre of Vojvodina Milos Crnjanski (SRB)

A projekt weboldala: [www.housemusiceurope.eu](http://www.housemusiceurope.eu)

Letölthető fotók a projektről <https://procult.sharepoint.com/:f:/s/Propkzponti/ElY1vknGNphAhkgZBcaEFIIBjxLjjYCUCIrL4KhlJ23lpQ?e=bgwb3o>

A projekt trailere: <https://www.youtube.com/watch?v=O8jb0clvrqM>

**TOVÁBBI INFORMÁCIÓ A PROJEKTRŐL:**

Salgó Viktória, projektmenedzser [salgo.viktoria@proprogressione.com](mailto:salgo.viktoria@proprogressione.com)

Gryllus Samu, művészeti vezető [gryllus.samu@gmail.com](mailto:gryllus.samu@gmail.com)